Държавен вестник, бр. 91, 2024 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  91
Забележки:
1. Под „свободен обем на помещението“ се 
разбира 80 % от неговия геометричен обем.
2. Към газовете се отнасят всички вещества, 
които при нормални условия имат температура 
на кипене, по-ниска или равна на 20 °С.
3. Мокри технологични процеси са процесите, 
при които горими вещества са овлажнени до степен, 
която не позволява възникване на горим процес.`
4. Непосочените в табл. 2 сгради, пожарни 
сектори, помещения, технологични инсталации и 
съоръжения с подобна пожарна характеристика на 
използваните, произвежданите и съхраняваните 
вещества и продукти, техните количества и осо­
беностите на технологичните процеси като тези 
от категория по пожарна опасност Ф5А – Ф5Д се 
отнасят към съответната категория.
5. Помещения, пожарни сектори и сгради, в 
които се съхраняват негорими течности или хра­
нителни продукти в бутилирано или консервирано 
състояние (вода, бира, безалкохолни напитки, вино 
и др. под.), се отнасят към категория по пожарна 
опасност Ф5Д.“
§ 6. В чл. 9 се правят следните изменения 
и допълнения:
1. В ал. 4 думите „затварящи устройства, 
отворяеми прозорци и прегради на конвейерни 
системи“ се заменят с „отваряеми прозорци и 
затварящи устройства за конвейери и релсови 
транспортни системи“.
2. В ал. 5 думите „затварящите устройства, 
отворяемите прозорци или преградите на 
конвейерни системи“ се заменят с „отваря­
емите прозорци или затварящите устройства 
за конвейери и релсови транспортни системи“.
3. Създават се ал. 7 и 8:
„(7) Вратите, капаците, отваряемите про­
зорци и затварящите устройства за конвей­
ери и релсови транспортни системи в по­
жарозащитните прегради (с изключение на 
хоризонталните пожарозащитни прегради и 
хоризонталните прегради на пожарните сек­
тори) следва да бъдат с клас по устойчивост 
на огън при двустранно огнево въздействие. 
Останалите врати, капаци, отваряеми про­
зорци и затварящи устройства за конвейери 
и релсови транспортни системи, за които има 
изисквания да притежават определен клас по 
устойчивост на огън с посочени критерии E/EI, 
може да бъдат с класификация по устойчивост 
на огън при едностранно огнево въздействие, 
ако е предвидено да бъдат монтирани на 
места, където няма огнево въздействие от 
страната, от която те са класифицирани без 
огнево въздействие.
(8) Системите за уплътняване на отвори, 
през които преминават тръбопроводи, кабе­
ли и други съоръжения и комуникации през 
пожарозащитните прегради (с изключение 
на хоризонталните пожарозащитни прегради 
и хоризонталните прегради на пожарните 
сектори), както и за уплътняване на линейни 
фуги, пресичащи пожарозащитните прегради 
(с изключение на хоризонталните пожароза­
щитни прегради и хоризонталните прегради 
на пожарните сектори), следва да бъдат с 
клас по устойчивост на огън при двустранно 
огнево въздействие.“
§ 7. В чл. 10, ал. 1 думата „Решенията“ се 
заменя с „делегираните регламенти“.
§ 8. В чл. 12 се правят следните изменения 
и допълнения:
1. В ал. 3:
а) в т. 1 означението „2T“ се заменя с „H“;
б) в т. 2 числото „520“ се заменя с „500“;
в) в т. 4 числото „590“ се заменя с „550“;
г) в т. 5 числото „620“ се заменя с „600“, а 
означението „2T“ се заменя с „H“.
2. Алинея 4 се изменя така:
„(4) Допуска се използването на пожароне­
защитени стоманени конструкции за сгради 
или части от тях съгласно ал. 1, за които 
е допустима V степен на огнеустойчивост, 
както и за:
1. сгради или части от тях съгласно ал. 1 
(и с максимална височина на пребиваване на 
хора до 25 m) от категория по пожарна опас­
ност Ф5Д – без ограничения в максимално 
допустимата площ на сградата или пожарния 
сектор;
2. едноетажни сгради или части от тях 
съгласно ал. 1 от категория по пожарна опас­
ност Ф5Г – с максимално допустима площ на 
сградата или пожарния сектор 10 500 m2;
3. едноетажни сгради или части от тях 
съгласно ал. 1 от категория по пожарна опас­
ност Ф5В – с максимално допустима площ на 
сградата или пожарния сектор 1500 m2, а при 
осигуряване на автоматична ПГИ с вода (не­
зависимо от това дали съгласно приложение 
№ 1 се изисква такава инсталация) площта 
може да бъде увеличена петкратно;
4. едноетажни сгради или части от тях 
съгласно ал. 1 от класове на функционална 
пожарна опасност Ф1 – Ф4 – с максимално 
допустима площ на сградата или пожарния 
сектор 500 m2, а при осигуряване на автома­
тична ПГИ с вода (независимо от това дали 
съгласно приложение № 1 се изисква такава 
инсталация) площта може да бъде увеличена 
двукратно.
5. двуетажни сгради или части от тях съг­
ласно ал. 1 (и с максимална височина на 
пребиваване на хора до 25 m) от:
а) подкласове на функционална пожарна 
опасност Ф1.2, Ф1.3, Ф1.4 и Ф3.1 – с максимал­
но допустима площ на сградата или пожарния 
сектор 400 m2;
б) подкласове на функционална пожарна 
опасност Ф3.2, Ф3.3, Ф3.4, Ф3.5 и Ф4.2 – с 
максимално допустима площ на сградата или 
пожарния сектор 200 m2.“